Kötés és oldás

* beszélgetéstéma osztályfőnöki órára -

Elolvassuk közösen a *Megkötöm, eloldom* című írást a 10. oldalon.

Beszélgetésindító kérdések:

* Melyik volt számotokra a legmeghökkentőbb, legelgondolkodtatóbb információ a szövegben?
* Mi az, amit ma is kötünk az életben? Nem konkrét tárgyra gondolok. (pl. barátságot, szerződést, házasságot stb.)
* Hogyan történtek ezek a nagyszüleink, dédszüleink idejében? (pl. kezet fogtak, a szavukat adták, tanúkat hívtak, megegyeztek)
* Hogyan kötünk ma szerződést, házasságot, egyezséget? (írásban, ügyvédnél, közjegyzőnél, aláírjuk, beiktatják, nyoma marad stb.)
* Szerintetek miért nem elég ma az adott szó, a becsületszó, a tanú? Mi változott meg a világban?
* Hogyan kötött Isten szövetséget az emberrel? Milyen bibliai történeteket ismertek? (Ábrahám, Noé, Mózes stb.)
* Ti hogyan köttök barátságot?
* Hisztek-e a rontásban, az átokban?